Home संपादकीय कमलनाथ का एक माह
Posted On: January 19, 2019 1:29 PM In: संपादकीयNo Comments
मुख्यमंत्री श्री कमलनाथ को सत्ता में आये एक महीना पूरा हो गया. उन्होंने अपने शासन का प्रारंभ पदारूढ़ होने के दो घंटे के अंदर किसानों की कर्ज माफी से किया और इस दौरान ही चुनावों में मतदाताओं को दिये गये ‘वचन पत्र’ के क्रियान्वयन में जुट गये हैं.
उन्होंने एक राजनैतिक निर्णय लिया कि मीसाबंदियों को दी जा रही 25 हजार प्रतिमाह की पेंशन बंद कर दी. एक तर्क यह भी दिया कि स्वतंत्रता संग्राम सेनानी को 4 हजार प्रतिमाह सम्मान पेंशन दी जा रही है और अंदरुनी राजनैतिक क्षेत्र के लोगों को 25 हजार दिया जा रहा है.
उन्होंने कन्या विवाह, गंंभीर रूप से पीडि़तों के लिये आर्थिक सहायता, किसानों को यूरिया की उपलब्धता आदि सुनिश्चित कर दी.इस समय वे राज्य में सरकार और पार्टी के दोनों के प्रमुख हैं. विधानसभा चुनावों के कुछ समय पहले से ही वे प्रदेश कांग्रेस अध्यक्ष बने थे.
उनके नेतृत्व में कांग्रेस राज्य की सत्ता में 15 साल के लम्बे अंतराल के बाद लौटी. विधानसभा चुनाों में पार्टी अपना स्वयं का बहुमत पाने में कुछ ही सीटों स पीछे रह गयी. लेकिन 6 अन्य के सहयोग से सरकार बना ली. विधानसभा में स्पीकर और डिप्टी स्पीकर के चुनाव में उन्होंने अपनी शक्ति व बहुमत प्रदर्शित कर दिया.
लोकसभा के चुनाव आ ही रहे हैं इसलिये पार्टी नेतृत्व ने यह ही ठीक सझा कि श्री कमलनाथ उसके लिये भी अभी राज्य में पार्टी के अध्यक्ष बने रहें.